Lolland-Falsters Stifts-Tidende, 1831-06-17
Jndenlandsk. J Collegial=Tidenden meddeles nu Anviisning til Forebyggelse af Smitte ved indtræffende Cholera-Epidemi, Man skal nemlig undgaae Opholdet i indsluttet fordærvet og fugtig Luft, vogte sig for Forkjølelse, befordre Reenlighed, saavel i Linned og Lagener, som ved Badning og Vadskning af Legemet, tage sig daglig Bevægelse i fri Luft, afholde sig fra uafbrudt Siælanstrængelse, nedtrykkende Sindslidelser, især Ængstelse og Frygt, Nattevaagen og Alt hvad der forresten svækker Legemet. Tillige fraraades Nydelse af alle sværtfordøielige, sure, fede, opblæsende Fødemidler, saasom raa, især umodne, Frugter og Haugeurter, Kaal, Roer, Ærter, det fede af Flesk, meget fede Fisk o. s. v. Af Drikkevare maa især undgaaes slet gjæret eller suurt Øl, suur Melk og en overvættes Nydelse af Brændeviin, hvilken især befordrer Anlægget til Smitten. Derimod vil en ringe Qvantitet af denne Drik, tilberedet med Kryderi og bittre Substantser, ikke skade dertil Vante, ligesaalidet som en maadelig Nydelse af god Viin. Til Efterretning for Sygevogterne haves blandt Andet følgende Forskrivt: "De sørge for at en saa reen Luft, som muligt, omgiver den Syge. Desaarsag fjernes fra Værelset alt overflødigt Bohave, Klæder, smudsigt Linned, og især den Syges Udtømmelser snarest muligt; ligesom ogsaa mange Syges Ophold i eet lille Værelse maa undgaaes. Vinduer og Døre aabnes ofte, eller holdes efter Omstændighederne bestandigt aabne. Man benytte desuden Røgningen med salpetersure, eller Chlordampe. For at tilberede det første Slags, komme Man omtrent 1 Lod fiint pulveriseret Salpeter paa en Skaal af Glas, Porcellain eller Fajance, og hælde lidt efter lidt 1 Lod Vitriol=Olie til, i det Man oftere omrører Blandingen med en Glasstang eller Pibe stilk. Man maa ei lade Metal, Træ, Straa eller dyriske Bestanddele komme i Berørelse med Massen. For at tilberede Chlordampe, overgyde Man 9 Dele pulveriseret Kjøkkensalt og 8 Dele pulveriseret Bruun steen (samlet faaes et lignende Pulver paa Apotheket, under Navn af "Pulver til saltsure Røgelser,) med 16 til 18 Dele Vitriol-Olie, hvilken Man forsigtigen fortynde med 12 Dele Vand, der lidt efter lidt i smaa Portioner gydes til Syren, indtil den derved hver Gang frembragte Hede ophører. Mængden bestemmes efter Værelsets Størrelse. Man kan ligeledes nogle Gange dagligen i Værelset stænke en Opløsning af 2 Lod Chlorkalk til en Flaske Vand. Udviklingen af Chlorgas maa helst foretages paa en Tid, da Jngen opholder sig i Værelset, eller i saa ringe Grad, at Lungerne ikke derved blive angrebne. Da Erfaring har lært, at Sygdommen uden Lægehjælp inden faa Timer bliver dræbende, og at derimod denne er i Stand til, betimeligen anvendt, at forebygge de voldsomste Tilfælde, er det af høieste Vigtighed, at en Læge strax kaldes, naar der vise sig Tilfælde som give Formodning om Sygdommens forestaaende Udbrud eller Nærværelse. Disse ere deels saadanne, som gaae foran Sygdommen, nemlig Brænden i Hjertekulen, Spænding i Maven, Svindel, afvexlende Hede og Kulde, kold Sveed især paa Panden, Søvnløshed, Kniben og Knurren i Tarmene, Forstoppelse med paafølgende Diarrhee, indvendig Uro, Angst, Mathed og Modløshed; deels saadanne, som tydeligere tilkjendegive Sygdommen, nemlig hyppig Brækning og Afføring af en hvidagtig, fnokket, flau og ækkelt lugtende Vædske, frygtelig Angst, heftige Kramper, uslukkelig Tørst, plettet, sammenskrumpet, iiskold Hud, indfaldne Øine, et liigagtigt Udseende af Ansigtet, svært Aandedræt, hæs og svag Stemme, standset Urinladning o. s. v. - Under saadanne Tilfælde kan den Syge døe inden faa Timer, men ogsaa først efter nogle Dage; dog vil Sygdommen, selv hvor den har naaet en høi Grad, ved hurtig Lægehjælp kunne bekjæmpes. Er denne ikke øieblikkeligen at erholde, bør den Syge, indtil Lægen, der alene forstaaer at anvende de hensigtsmæssigste Midler, kan komme tilstæde, bruge den Methode, der her i Landet har viist sig nyttig ved galdeagtig Cholera, nemlig Sengevarme, hyppig Drikken af koldt Vand alene, og 20 til 30 Kampherdraaber i hver Time eller hver halve Time, samt, hvad der især i denne Cholera anbefales, Gnidning over hele Legemet med varm Eddike Jøvrigt bør der sørges for Reenlighed og fri Luft omkring den Syge. Dog maa Jngen stole paa at disse Midlers Brug giør Lægens hurtige Tilkaldelse mindre nødvendig.